6α. ΝΟΜΟΣ 4107 της 15/20 Μαρτ.1929 (ΦΕΚ Α΄109) Περί εκκενώσεως βόθρων. Άρθρ.1.-Πάσα εργασία προς εκκένωσιν βόθρων γίνεται κατά προτίμησιν την νύκτα μετά προηγουμένην έγκρισιν του οικείου αστυνομικού Τμήματος και κατά τρόπον ώστε να μη αναδίδηται δυσοσμία εις τους περιοίκους. Άρθρ.10.-Πάσα παράβασις των υπό της οικείας Αστυνομικής Αρχής κατά τας διατάξεις του άρθρ.2 του παρόντος Νόμου εκδιδομένων αστυνομικών διατάξεων, εφ’ όσον δεν προβλέπεται βαρυτέρα ποινή υπό των διατάξεων του παρόντος Νόμου, τιμωρείται δια κρατήσεως τουλάχιστον 3 ημερών και προστίμου τουλάχιστον 100 δραχμών. Η οικεία δε Αστυνομική Αρχή δύναται επί πλέον να διατάσση κατά την κρίσιν της την αφαίρεσιν της αδείας εξασκήσεως επαγγέλματος επί χρονικόν διάστημα, ουχί πλέον του εξαμήνου εκάστοτε, παντός εκ των εν τω άρθρ.2 αριθ.1 του παρόντος Νόμου αναφερομένων προσώπων. Άρθρ.11.-Οι κατά τας διατάξεις του προηγουμένου άρθρου παραβάται εισάγονται αμέσως εις δίκην κατά τας διατάξεις του Νόμου «περί εκδικάσεως των επ’ αυτοφώρω πταισμάτων», ανεξαρτήτως του χρόνου καθ’ ον η παράβασις έλαβε χώραν. Κατ’ εξαίρεσιν, εάν δεν ή εφικτή η παραχρήμα εκδίκασις και εφ’ όσον αύτη δύναται να πραγματοποιηθή εντός 24ώρου από της συλλήψεως επιτρέπεται η επί τι χρονικόν διάστημα κράτησίς των. Άρθρ.12.-Αι καταδικαστικαί αποφάσεις αι εκδιδόμεναι δια παράβασιν του παρόντος Νόμου ή των βάσει τούτου εκδιδομένων αστυνομικών διατάξεων εκτελούνται παραχρήμα, η δε κατ’ αυτών άσκησις ενδίκου μέσου δεν αναστέλλει την εκτέλεσιν. Άρθρ.13.-Δια δ/τος δύναται να απαγορευθή εις ωρισμένας πόλεις η χρησιμοποίησις δια την εκκενώσεων βόθρων οχημάτων άλλων εκτός των αυτοκινήτων. Άρθρ.14.-Πάσα διάταξις αντικειμένη προς τον παρόντα Νόμον καταργείται. Άρθρ.2.-Αι εκασταχού Αστυνομικαί Αρχαί καθορίζουσι δι’ αστυνομικής διατάξεως 1) τας διατυπώσεις, μεθ’ ας θα χορηγώνται αι άδειαι εξασκήσεως επαγγέλματος του εργολάβου, ή του εργάτου εκκενωτού βόθρων ή του οδηγού οχήματος ειδικώς προς τον σκοπόν τούτον χρησιμοποιουμένου, 2) τας διατυπώσεις, μεθ’ ας θα εκδίδωνται αι άδειαι προς εκκένωσιν βόθρων, 3) τας ώρας, καθ’ ας δέον να ενεργήται πάσα τοιαύτη εργασία, 4) το είδος των οχημάτων, δι’ ων δέον να ενεργήται η μεταφορά των εκ των βόθρων ανασυρομένων ακαθαρσιών, 5) τα μέσα, ως δέον να γίνηται χρήσις προ και κατά την εκκένωσιν προς μετριασμόν της κακοσμίας, 6) τας καταλλήλους θέσεις δια την απόρριψιν των εκ των βόθρων ακαθαρσιών, αίτινες δέον απαραιτήτως να ώσιν απομεμακρυσμέναι των κατωκημένων τόπων, 7) τα δρομολόγια, άτινα δέον να ακολουθώσιν οι οδηγοί των ειδικώς δια την εκκένωσιν βόθρων χρησιμοποιουμένων οχημάτων δια την μετάβασιν από της πόλεως μέχρι των καθωρισμένων δια την απόρριψιν των ακαθαρσιών τόπων, 8) τα μέρη, εις α δέον να επιτρέπηται η στάθμευσις προσωρινώς ή διαρκώς των ειδικών τούτων οχημάτων, 9) τα μέρη, εις α θέλει ενεργείσθαι η πλύσις των τοιούτων οχημάτων και 10) τα μέτρα, άτινα δέον να λαμβάνωνται εις τους καθωρισμένους δια την απόρριψιν των ακαθαρσιών τόπους, ίνα μη μεταβάλλωνται εις εστίας μολύνσεως. Άρθρ.3.-Οι απορρίπτοντες ακαθαρσίας εκκενουμένων βόθρων εις τόπους άλλους εκτός των υπό της οικείας αστυνομικής αρχής, καθορισμένων, εφ’ όσον η απόρριψις έλαβε χώραν εντός ή εγγύς κατωκημένων τόπων ή εντός τόπων καλλιεργουμένων (οίον λαχανοκήπων, κήπων κλπ.) ή επί δημοσίων οδών ή εγγύς φρεάτων ή άλλων πηγών, τιμωρούνται με φυλάκισιν τριών μηνών μέχρις ενός έτους και με χρηματικήν ποινήν 2.000-10.000 δραχμών. Σελ.328(α) 327-120 Με τας αυτάς ποινάς τιμωρούνται και οι χρησιμοποιούντες ακαθαρσίας εκκενουμένων βόθρων προς λίπανσιν καλλιεργουμένων τόπων και ιδία λαχανοκήπων και κήπων.  Άρθρ.4.-Οι απορρίπτοντες ακαθαρσίας εκκενουμένων βόθρων εντός τόπων άλλων εκτός των υπό της οικείας Αστυνομικής Αρχής καθωρισμένων και των εν τω προηγουμένω άρθρω αναφερομένων τιμωρούνται με φυλάκισιν ενός μέχρι 6 μηνών και χρηματικήν ποινήν 1.000-5.000 δραχμών. Άρθρ.5.-Με τας ποινάς των άρθρ.3 και 4 του παρόντος Νόμου και κατά τας εν αυτοίς διαστελλομένας περιπτώσεις τιμωρούνται α) οι κύριοι, μισθωταί και καλλιεργηταί και φύλακες των τόπων, εν οις απερρίφθησαν αι ακαθαρσαίαι, εφ’ όσον η απόρριψις εγένετο τη συγκαταθέσει των ή τη ανοχή των, β) οι εργολάβοι εκκενώσεως βόθρων καθώς και οι εκάστοτε υπό τούτων οριζόμενοι επόπται, εφ’ όσον η απόρριψις εγένετο εν γνώσει των ή δεν έλαβον τα προσήκοντα μέτρα προς πρόληψίν της, ή ημέλησαν από του να ειδοποιήσωσι την Αστυνομικήν Αρχήν ευθύς ως τοις ηγέρθησαν εύλογοι υπόνοιαι ότι διεπράχθη η παράβασις παρά του προσωπικού της επιχειρήσεώς των. Άρθρ.6.-Εν πάση όμως περιπτώσει οι εργολάβοι εκκενώσεως βόθρων και αδιαφόρως προς το αν υπέχωσιν ή ου ποινικήν ευθύνην υποχρεούνται εις την άμεσον άρσιν των παρά τας διατάξεις του παρόντος Νόμου και των κατά τόπους αστυνομικών διατάξεων απορριπτομένων ακαθαρσιών εκκενουμένων βόθρων ως και την πλήρη απολύμανσιν του ρυπανθέντος χώρου. Εν περιπτώσει αρνήσεως ή αμέλειας τούτων την εργασίαν ταύτην εκτελεί η οικεία δημοτική ή κοινοτική αρχή ειδοποιουμένη προς τούτο παρά της Αστυνομίας. 6 34.Δ.α.6-6α Υγειονομικές Διατάξεις Άρθρ.7.-Το όχημα δι’ ου εγένετο η μεταφορά των ακαθαρσιών, αίτινες απερρίφθησαν εις μέρη απηγορευμένα, κρατείται πάντοτε υπό της βεβαιούσης την παράβασιν Αστυνομικής Αρχής, ανεξαρτήτως του χρόνου καθ’ ον έλαβε χώραν αύτη και αποδίδεται μετά την υπό του υποχρέου εργολάβου άρσιν των ακαθαρσιών και απολύμανσιν του ρυπανθέντος μέρους ή μετά την καταβολήν εις την οικείαν δημοτικήν ή κοινοτικήν αρχήν της κατά τας διατάξεις του προηγουμένου άρθρου γενομένης δαπάνης, μέχρι της καταβολής της οποίας και ασχέτως προς την ποινικήν ή μη ευθύνην του ιδιοκτήτου το όχημα θεωρείται υπέγγυον. Εν πάση όμως περιπτώσει μετά πάροδον πενθημέρου από της κρατήσεως το όχημα αποδίδεται εις τον ιδιοκτήτην του, εφ’ όσον δεν εμεσολάβησε συντηρητική κατάσχεσις αυτού κατά τας διατάξεις της Πολιτικής Δικονομίας. Άρθρ.8.-Φυτείαι και προϊόντα των δι’ ακαθαρσιών προερχομένων εκ βόθρων λιπαινομένων καλλιεργουμένων τόπων και ιδία λαχανοκήπων και κήπων καταστρέφονται, εφ’ όσον κατ’ ητιολογημένην γνωμοδότησιν του αρμοδίου νομογεωπόνου ή του νομίμου αναπληρωτού του και ενός αστυϊάτρου αποτελούσι κίνδυνον δια την δημοσίαν υγείαν. Άρθρ.9.-Η εκδίκασις των παραβάσεων του παρόντος Νόμου γίνεται κατά τας διατάξεις του από 22-28 Νοεμ.1923 Ν.Δ/τος «περί αμέσου εκδικάσεως πλημμελημάτων τινών επ’ αυτοφώρω». 